गोकुलानन्द उसे परे ठेलते हुए घर के अंदर घुस गए। घर के भीतर आंखों को ठंडक पहुंचाने वाला अंधकार था। उस अंधकार के बीच बरामदे के एक किनारे चूल्हा धक-धक जल रहा था। उसके समीप बैठ कर समरू की बहू, घिमुआ की बीबी जलाऊ लकड़ी चूल्हे के अंदर ठेल रही थी। चट-चट कर रही जलती लकडिय़ोंं से चूल्हा और जोर से धधक उठा था। चूल्हे की आग की ताप से चूल्हे के पास बैठी घिमुआ की बीबी टुक टुके लाल पके स्वादिष्ट फल की तरह दिखाई पड़ रही थी। गोकुलानन्द दारू है या नहीं तलाशी करूंगा, कह उसके पास बेरोकटोक पहुंच गये। उसे देख बहू खड़ी हो गई और दृढ़ स्वर में बोली- बाबू, मेरी रसोई में आना है तो जूता खोल कर आ।